Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 220/12/8806	Košice, 27.3.2012
EEČ : 2-65-58-2012

U Z N E S E N I E

Trestná vec:	obvinený XXXXX a spol. 
Prečin:	krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Rozhodnutie:
Podľa § 214 odsek 1 Trestného poriadku postupujem vec trestného stíhania obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obvodnému úradu XXXXX - okolie so sídlom v Košiciach
Skutková veta:
z objektu muničného skladu v katastri obce XXXXX v okrese XXXXX - okolie, dňa 13.3.2012 v čase okolo 13.30 hod po predchádzajúcej vzájomnej dohode odcudzili z budovy skladu 3 kovové osadené a neuzamknuté brány a z objektu druhej budovy odcudzili plechovú búdku, čím pre spoločnosť L. P. Development, a.s. so sídlom v Malej Ide spôsobili škodu vo výške 240,80 €,
Právna veta:
pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom
Odôvodnenie:
    Uznesením povereného príslušníka Obvodného oddelenia PZ Veľká Ida, sp. zn. ORP-347/VI-KS-2012 zo dňa 13.3.2012 bolo vznesené obvinenie XXXXX a XXXXX za prečin krádeže podľa § 212 ods. 1 Trestného zákona spáchaný v spolupáchateľstve podľa § 20 Trestného zákona na tom skutkovom základe ako je to uvedené vyššie, avšak škoda na odcudzených veciach v predmetnom uznesení bola vo výške 1 000 €.
    
    Po skončení skráteného vyšetrovania policajný orgán predložil tunajšej prokuratúre vyšetrovací spis s návrhom na podanie obžaloby.

    Preskúmaním spisového materiálu som zistil, že skutok je nutné posúdiť ako priestupok.

    Prečinu krádeže v zmysle § 212 ods. 1 Trestného zákona sa dopustí ten, kto si prisvojí cudziu vec tým, že sa jej zmocní a spôsobí tak malú škodu. 

    Spôsobením malej škody sa rozumie škoda prevyšujúca sumu 266 €.

    Kvalifikačným momentom k postihu za vyššie uvedený prečin teda bude odcudzenie veci v sume 266 €.

    Z odborného vyjadrenia však vyplýva, že škoda spôsobená na odcudzených veciach dosahuje výšku 240,80 €.

    Konanie obvinených po formálnej stránke nenaplnilo pojmové znaky skutkovej podstaty prečinu krádeže podľa § 212 ods. 1 Trestného zákona.  

   Tento skutok však možno právne posúdiť ako priestupok, na prejednanie ktorého je vecne a miestne príslušný Obvodný úrad XXXXX - okolie so sídlom v Košiciach.
 
   Poukazujúc na vyššie uvedené bolo potrebné rozhodnúť tak, ako sa to uvádza vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Bujňák
prokurátor